Paakių zonos užpildai įprastai tinkami tiems klientams, kuriuos vargina įdubę, pajuodę paakiai. Siekiant spręsti šią problemą, pirmiausia rekomenduojama atkreipti dėmesį į sveikos gyvensenos įpročius – gerti pakankamai vandens, pasirūpinti subalansuota mityba bei tinkamu miego režimu. Jei pajuodę paakiai vargina dėl genetikos ar amžinių procesų, gali būti atliekamos hialurono rūgšties injekcijos. Ši procedūra paprastai atliekama su kaniule, todėl komplikacijų bei mėlynių atsiradimo rizika sumažinama iki minimumo. Po procedūros iškart galima grįžti į įprastą ritmą. Kiekvienas atvejis individualus, todėl prieš kiekvieną procedūrą skiriame laiko konsultacijai su gydytoju.